कोरोना वायरस से IG विनोद कुमार का निधन, पटना के AIIMS में ली आखिरी सांस
बिहार में पूर्णिया के आईजी विनोद कुमार का कोरोना वायरस संक्रमण के कारण निधन हो गया। पटना के AIIMS में रविवार सुबह उन्होंने आखिरी सांस ली।
पटना: बिहार में पूर्णिया के आईजी विनोद कुमार का कोरोना वायरस संक्रमण के कारण निधन हो गया। पटना के AIIMS में रविवार सुबह उन्होंने आखिरी सांस ली। कोरोना वायरस से संक्रमित पाए जाने के बाद उन्हें यहां तीन दिन पहले भर्ती कराया गया था। लेकिन, उन्हें संक्रमण से आराम नहीं मिला और रविवार सुबह उनका निधन हो गया।बिहार में कोरोना वायरस के कारण अभी तक पुलिस विभाग में इतने बड़े अधिकारी की मौत नहीं हुई थी। विनोद कुमार ने बिहार पुलिस सर्विस से अपने करियर की शुरुआत की थी, इसके बाद 2011 में उन्हें IPS बना दिया गया था। वह 20 अगस्त 2019 को पूर्णिया रेंज के आईजी बने थे।